CELEX: C2007/056/27
Language: lt
Date: 2007-03-10 00:00:00
Title: Byla C-509/06 P 2006 m. gruodžio 15 d. pateiktas Akzo Nobel NV apeliacinis skundas dėl 2006 m. rugsėjo 27 d. Pirmosios instancijos teismo (trečioji kolegija) sprendimo byloje T-330/01 Akzo Nobel NV prieš Komisiją

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/15
            
         2006 m. gruodžio 15 d. pateiktas Akzo Nobel NV apeliacinis skundas dėl 2006 m. rugsėjo 27 d. Pirmosios instancijos teismo (trečioji kolegija) sprendimo byloje T-330/01 Akzo Nobel NV prieš Komisiją
   
   (Byla C-509/06 P)
   (2007/C 56/27)
   Proceso kalba: olandų
   Šalys
   
      Apeliantė: Akzo Nobel NV, atstovaujama advokato C. Swaak
   
      Kita proceso šalis: Europos Bendrijų Komisija
   Ieškovės reikalavimai
   
               —
            
            
               panaikinti 2006 m. rugsėjo 27 d. Pirmosios instancijos teismo sprendimą byloje T-330/01,
            
         
               —
            
            
               panaikinti 2001 m. spalio 2 d. Komisijos sprendimo K(2001) 2931 galutinis 3 ir 4 straipsnius,
            
         
               —
            
            
               priteisti iš Komisijos bylinėjimosi apeliacinėje instancijoje išlaidas.
            
         Ieškinio pagrindai ir pagrindiniai argumentai
   
               1.
            
            
               Apeliantė teigia, kad Pirmosios instancijos teismas, padarydamas teisės klaidą, konstatavo, jog atsakingomis už bendros įmonės padarytą pažeidimą gali būti pripažintos ne tik bendros įmonės patronuojančios įmonės, bet — solidariai — ir holdingo bendrovė, netiesiogiai turinti akcijų vienoje iš dviejų patronuojančių įmonių.
            
         
               2.
            
            
               Apeliantės nuomone, Pirmosios instancijos teismas, padarydamas teisės klaidą, rėmėsi tuo, kad Pirmosios instancijos teisme negali būti pirmą kartą nurodomi argumentai, kurie nebuvo pateikti Komisijos vykdytoje administracinėje procedūroje.